Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLIV. törvény
Paragraph Index: 99

8. Cikk (Pihenőidő) Az AETR Megállapodás 8. Cikke az alábbiakban foglaltak szerint módosul: „1. A járművezetőnek napi és heti pihenőidőszakokat kell tartania, az 1. Cikk (o) és (p) pontjában foglaltak szerint. 2. Az előző napi pihenőidőszak vagy heti pihenőidőszak vége után minden 24 órás időszakon belül a járművezetőnek újabb napi pihenőidőszakot kell tartania. Amennyiben a napi pihenőidő 24 órás időtartamra eső része legalább 9, de kevesebb mint 11 óra, a kérdéses napi pihenőidőt csökkentett napi pihenőidőnek kell tekinteni. 3. A 2. bekezdésben foglaltaktól eltérve, a napi vagy heti pihenőidőszak végétől számított 30 órán belül a több fős személyzet tagjaként működő járművezetőnek újabb, legalább 9 órás napi pihenőidőszakot kell tartania. 4. A napi pihenőidőszakot ki lehet terjeszteni rendszeres heti pihenőidőszakká vagy csökkentett heti pihenőidőszakká. 5. A járművezetőnek bármely két, heti pihenőidőszaka között legfeljebb három csökkentett napi pihenőszaka lehet. 6. (a) Bármely két, egymást követő héten a járművezetőnek tartania kell legalább: (i) két rendszeres heti pihenőidőszakot; vagy (ii) egy rendszeres heti pihenőidőt és egy legalább 24 órás csökkentett heti pihenőidőt. A csökkentést azonban kompenzálni kell egy, a kérdéses hetet követő harmadik hét vége előtt egészben megtartott, a csökkentésnek megfelelő pihenővel. A heti pihenőidőnek az előző, heti pihenőidő végétől számított hat, 24 órás időszak végéig meg kell kezdődnie. (b) A 6 (a) pontban foglaltaktól eltérve, ha a járművezető nem menetrend szerinti nemzetközi egyirányú személyszállítási szolgáltatást végez, akkor a heti pihenőidőszakot elhalaszthatja, tizenkét egymást követő 24 órás időszak erejéig, a megelőző rendszeres heti pihenőidejét követően, feltéve, hogy: (i) a szállítási szolgáltatás legalább 24 egymást követő órán át tart egy Szerződő Fél területén, vagy egy olyan harmadik országban, amely nem azonos azzal, amelyben a szolgáltatást megkezdték, valamint (ii) a járművezető a derogáció igénybevételét követően beiktat:

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes